Dragi šestošolci,

spodaj vam posredujem rešitve. Zadnjič sem vam skrajšala lep pozdrav (lp) in pripis (P. S.). Danes pa napišite v svoje zvezke naslov KRAJŠAVE. Prepišite v zvezek 4. nalogo, zelen okvirček. Pravilne rešitve so: tri, velikimi, malimi, pike, malimi, piko.

Torej, kaj vidimo. Tega ni potrebno zapisati, preberite pa le. Imamo 3 različne načine. Velike tiskane brez pike, npr. krajšava za SSKJ (Slovar slovenskega knjižnega jezika), male tiskane brez pike, npr. krajšava za kilogram (kg), in male tiskane s piko, na primer krajšava za stran (str.). Krajšave so zato, da je bolj pregledno, z njimi pa prihranimo tudi čas in prostor.

Zdaj pa odprite DZ. Poleg prepisa zelenega okvirčka boste rešili še naloge 5, 6, 7 in 8 na str. 55 in 56.

Želim vam lušten vikend!

Vaša učiteljica Urša

 **Rešitve (poglavje Na kratko)**

**1.** npr., pr. n. št.

Da bi pisec varčeval s prostorom.

na primer, pred našim štetjem

Ker pri branju ne krajšamo besed.

Da.

Ne.

Pogosto rabljene.

Po dogovorjenih/splošnih pravilih.

**2.** leto, liter, Republika Slovenija, in tako dalje, stran,

stoletje, Slovar slovenskega knjižnega jezika,

kilogram, glej, primerjaj

**3.** Ne.

Nekatere so napisane z velikimi tiskanimi črkami in

brez pike, druge z malimi črkami in s piko, tretje pa z

malimi črkami in brez pike.